น้ำมัน,ทองคำสหรัฐปิดพุ่ง/ดาวโจนส์บวก
หุ้นดาวโจนส์ปิดบวก 152.03 จุด ด้านราคาน้ำมันเพิ่มขึ้น 91 เซนต์ บวกติดต่อกันเป็นวันที่ 5  ขณะที่ทองคำพุ่ง 14.40 ดอลลาร์ 
21 ต.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,609.34 จุด เพิ่มขึ้น 152.03 จุด หรือ +0.43%, ดัชนีเอสแอนด์พี 500 ปิดที่ 4,536.19 จุด เพิ่มขึ้น 16.56 จุด หรือ +0.37% และดัชนี แนสแดค ปิดที่ 15,121.68 จุด ลดลง 7.41 จุด หรือ -0.05%ดัชนีดาวโจนส์ตลาดหุ้นนิวยอร์กปิดบวก เมื่อวันที่ 20 ต.ค. ขณะที่ดัชนี เอสแอนด์พี 500 ทำสถิติปิดในแดนบวกติดต่อกันเป็นวันที่ 6 เนื่องจากนักลงทุนขานรับผลประกอบการที่แข็งแกร่งของบริษัทจดทะเบียน รวมทั้งการพุ่งขึ้นของราคาบิตคอยน์สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤศจิกายน เพิ่มขึ้น 91 เซนต์ ปิดที่ 83.87 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม เพิ่มขึ้น 74 เซนต์ ปิดที่ 85.82 ดอลลาร์ต่อบาร์เรล ปิดบวกติดต่อกันเป็นวันที่ 5 หลังสหรัฐเปิดเผยสต็อกน้ำมันดิบลดลงในสัปดาห์ที่แล้ว สวนทางกับที่นักวิเคราะห์คาดว่าจะเพิ่มขึ้น ซึ่งบ่งชี้ว่าความต้องการใช้น้ำมันในสหรัฐยังคงแข็งแกร่งราคาทองคำโคเม็กซ์งวดส่งมอบเดือนธันวาคม เพิ่มขึ้น 14.40 ดอลลาร์ ปิดที่ 1,784.90 ดอลลาร์ต่อออนซ์